stanford-oval/wikipedia huggingface dataset:
In the Groove
Pisteytys > Arvosanat

Kappaleen lopussa pelaajalle annetaan arvosana pisteprosentin mukaan:
4 Stars: 100 %
3 Stars: 99 %
2 Stars: 98 %
1 Star: 96 %
S+: 94 %
S: 92 %
S−: 89 %
A+: 86 %
A: 83 %
A−: 80 %
B+: 76 %
B: 72 %
B−: 68 %
C+: 64 %
C: 60 %
C−: 55 %
D: Vähemmän kuin 55 %, mutta kappale päästy läpi
F: Kappale epäonnistui (fail)
Heinäkuussa 2008, Groovestats-sivuston mukaan, ITG-sarjan 113:sta Expert-tason kappaleesta 100:sta arvosanaksi on saatu 4 stars, eli joku pelaaja on ilmoittanut saaneensa 100 % kyseisestä kappaleesta.
Kappaleet ja artistit

ITG-sarjan useista artisteista on alla lueteltuna joitakin tunnetuimpia:
Kyle Ward , myös KeeL, on tehnyt useita ITG:n omia musiikkikappaleita. Hän ei kuitenkaan käytä nimeä "KeeL" kappaleissaan, vaan käyttää eri pseudonyymejä musiikkityylin mukaan. Hän käyttää muun muassa nimiä KaW, Inspector K, Kbit, Banzai ja ☺ (Smiley, hymiö). Useimpiin hänen kappaleisiinsa on tehty vaikeat Expert-tason askelkuviot, joten suhteessa kappaleet ovat tunnettuja harrastajien keskuudessa. ☺ :n "Summer ~Speedy Mix~":iä pidetään usein Wardin vaikeimpana kappaleena. Mielenkiintoisena faktana mainittakoon, että kaikissa KeeLin kappaleissa käytetään syntetisaattoreita luomaan erikoisia ääniä.
KeeL Over -Marathon-rata sisältää pelkkiä Kyle Wardin tuottamia kappaleita. Koska hän ei käytä nimeä KeeL muualla pelissä, useat pelaajat eivät ymmärrä radan nimessä olevaa vitsailua.
KeeL ilmaisee pseudonyymeillään kappaleiden musiikkityylejä; esimerkiksi Banzai:n kappaleet ovat tribal housea, ja ☺:n musiikki happy hardcorea.
E-Rotic, saksalainen eurodance-yhtye, joka tunnetaan pikkutuhmasta musiikistaan sekä tanssipelipiireissä Dance Dance Revolutionista, esiintyy ITG-sarjassa. Suhteessa kilpailevaan pelisarjaan ITG:hen valitut kappaleet ovat melko kesyjä. Pelissä ainoastaan "Touch Me" esittää voimakkaita seksuaalisia viittauksia.
ZiGZaG on tunnettu sen kappaleiden vaikeista askelkuvioista. Artistin kappaleet ITG-sarjassa ovat "Pandemonium", "VerTex", "VerTex²" ja "Energizer". Askeleet ovat useiden pelaajien mielestä tanssipelien historian vaikeimpia.
Monet pelaajat ajattelevat ZiGZaGin olevan Kyle Ward, mutta tämän väitteen puolesta ei ole toistaiseksi löytynyt todisteita. Sekä Roxor että Kyle Ward itse ovat kumonneet väitteet. Molemmat haluavat pitää kiinni ZiGZaGin anonymiteetistä.
Kappaleet

Huomatkaa että kaikki kappaleet ovat esitetty Expert-tasolla!
Joitakin tunnetuimpia kappaleita ITG-sarjassa ovat seuraavat:
Pandemonium – Alkuperäisen In the Groove -pelin vaikein kappale. Pandemonium:in tahti on 330 iskua minuutissa ja se sisältää runsaasti hyppyjä, sekä erittäin nopeaa jatkuvaa nuolivirtaa (stream). Kappaleen Expert-tason vaikeusasteeksi on merkitty täydet 13. Jos tämä kappale epäonnistuu niin Life Depleted ja Round Failed-tekstin keskellä on hymyilevä pääkallo. Pandemonium on remix Kyle Wardin kappaleesta Indulgence.
Euphoria – Toinen erittäin vaikea kappale, joka sisältää nopeita (yli 18 askelta sekunnissa) pyrähdyksiä. Tämä kappale on suhteessa helppo päästä läpi, mutta hyvien pisteiden saaminen on todella vaikeaa. Monet pelaajat huomaavat saavansa parempia pisteitä Pandemonium:sta.
Determinator – Vaikeimpiin kuuluva kappale, joka on muuten melko helppo, mutta sisältää pitkän 1/24-tahtisten askeleiden sarjan (kappaleen nopeudessa 14,7 iskua sekunnissa), joka on kaikkein nopein ei-pyrähtävä sarja ITG-peleissä. Vaikka sarja kestää "vain" kuusi sekuntia, se tekee kappaleesta yhden vaikeimmista läpi päästävistä kappaleista..
Bloodrush – ITG2:ssa julkaistu kappale on Determinatorin ohella 12-tasoisten kappaleiden kärkeä. Kappaleen hidastuksessa (eng. slowdown) ei kappaleen vaikeus helpotu, vaan se pikemminkin nousee, sillä hitaasti rullaavien nuolien ajoittaminen on vaikeampaa. Pelin beta-versiossa kappale oli Expert-tasolla merkitty 13-blockiksi, mutta lopulliseen julkaisuun sen merkittyä vaikeustasoa pudotettiin yksi taso alemmaksi.
VerTex² – Kappaleen nopeus vaihtelee jatkuvasti (melko hitaasta [88 BPM], silmittömän nopeaan [555 BPM]), askelkuviot ovat äärimmäisen monimutkaisia sekä nopeita ja kappale on ripoteltu täyteen miinoja. Kappaletta pidetään nelipaneelisten tanssipelien historian vaikeimpana kappaleena. Kuvaavasti VerTex²:n maailmanennätys Expert-tasolla on pelisarjan kappaleista kaikkein alhaisin – "98.11%". Vuonna 2013 saatiin uusi ennätys - huikea "99.91%" Kappaleen epäonnistuessa Round Failed-tekstin perässä on ² -merkki.
Summer ~Speedy Mix~ – Myös tason 13 kappale Expert-tasolla. Nimensä mukaisesti nopea kappale sisältää pitkiä nuolisarjoja sekoitettuna suureen määrään hyppyjä..
Hardcore of the North - PC-versiossa esiintyvä Säkkijärven polkka-remix.
Vertex - Aiemmin mainitun "Vertex²"-kappaleen aiempi versio. Expert-tasolla vain 12, mutta kiihtyy lopussa nopeampaan tempoon kuin Vertex².
Pelaajien vastaanotto

ITG on tavallaan DDR-piirien tuotos vastauksena tanssipelimarkkinoiden suppeaan ja heikkoon valikoimaan. Aktiivisten harrastajien keskuudessa ITG:n voisi sanoa voittaneen erän kilpailijoita vastaan. Kuitenkin kiistanalaisuuksiakin löytyy, joista yleisesti muutamia ovat:
ITG keskittyy eniten korkeatasoisien pelaajien ruokkimiseen. Aloittelijoille ja vähemmän pelanneille peli ei tarjoa paljoakaan uutta (teknisten uudistusten lisäksi) ja monissa tapauksissa pelaajat ovatkin kritisoineet helpompien askelkuvioiden laatua. Yleisesti sekä musiikki että askelkuviot ovat olleet väittelyissä vahvasti mukana – joidenkin mielestä ne toistavat itseään (kuitenkin täytyy muistaa ITG:n kappaleiden olevan yleisesti 105–120 sekuntia pitkiä DDR:n 85–90 sekunnin sijaan), kun taas toiset pitävät niitä hyvinkin tuoreina ja monipuolisina. Koko sarjan musiikki on tuotettu länsimaissa, kun taas DDR-sarjassa vain marginaalinen osa kappaleista on lisensoitu Japanin ulkopuolelta. Lisäksi pelikoneen aloittelijaystävällisyys on kiistanalainen. Tietyt noviisi-tason havainnollistavat ominaisuudet auttavat pelaamisen aloittamista, mutta laaja 'mod'-valikko ja muut hienot ominaisuudet hämmentävät uusia pelaajia.
Kolmen tai neljän nuolen painaminen yhtä aikaa eli käsien käyttäminen pelissä on monien mielestä huono idea vanhoja tanssipelikoneita ajatellen, joiden tarkoitus on ollut alun perin toimia vain jaloilla. Uudemmissa ITG2-koneissa käsien käyttäminen helpottuu huomattavasti koska yhdellä jalalla voi painaa kahta nappia kerrallaan.
Mielipiteitä jakavat myös pelin miinat. Toisten mielestä kappaleissa kuten Hardcore of the North miinat ovat vain riesa, joka on lisätty nostamaan kappaleen vaikeustasoa teennäisesti. Joidenkin mielestä miinat taas tuovat vaihtelua ja uutta näkemystä peliin.
Aiheesta muualla

ITG Freak -tanssipelaajayhteisö (Arkistoitu – Internet Archive)
In the Groove (PS2) -oppaita GameFAQs -sivustolla
Groovestats - Pelaajien yhteisö, jossa tarkkaillaan pelistä saatuja tuloksia
Erään videopeliharrastajan ajatuksia Konamin tekemästä haasteesta (Arkistoitu – Internet Archive)
Konamin tekemä virallinen raportti haasteesta (Arkistoitu – Internet Archive)
ITG:n peliruutu kaksinpelissä.
Modeja voidaan käyttää pelaamisen helpottamiseen sekä vaikeuttamiseen.
Esimerkki ITG2:n tulosruudusta
Ivan Belei

Ivan Belei
Ivan Belei ukr. Іван Белей, salanimi Roman Rozmaryn, (1856 Voinyliv, Stanislavivin alue, Galitsia – 20. lokakuuta 1921 Lviv) oli galitsialainen toimittaja ja kirjailija. Hän oli myöhemmin venäläismieliseksi kääntyneen Akateemisen piirin jäsen, vuosina 1876–1877 sen julkaiseman kuukausilehden Druhin toimittajia. Vuosina 1881–1882 hän julkaisi Ivan Frankon kanssa kuukausilehteä Svit ja suosittua kirjasarjaa Dribna Biblioteka, jossa ilmestyi 14 teosta. Vuosina 1884–1902 hän toimi Dilo-sanomalehden päätoimittajana ja samanaikaisesti toimittai sarjaa Biblioteka Naiznamenytišyh Povistei, jossa ilmestyi noin 60 kirjaa. Belei teki myös käännöksiä ja kirjoitti kirjallisuuskritiikkiä ja katsauksia kirjallisista teoksista.
Aiheesta muualla

Kuvia tai muita tiedostoja aiheesta Ivan Belei Wikimedia Commonsissa
Jazzrytmit

| Jazzrytmit |
| --- | --- |

Lehtityyppi:  verkkolehti
Aihealue:  jazz, blues, rytmimusiikki
Kustantaja:  Suomen PerinneJazz ry
Julkaisija:  Suomen PerinneJazz ry
ISSN:  ISSN 1798-0607
Perustettu:  1994
Lakkautettu:  2008 (painettu aikakauslehti)
Päätoimittaja:  Harri Aavaharju
Kotikunta:  Helsinki
Kotimaa:  Suomi
Ilmestymistiheys:  päivittyy jatkuvasti
Kieli:  suomi
Aiheesta muualla
Kotisivu
Jazzrytmit on suomalainen jazz-aikakauslehti, joka ilmestyi paperisena vuodesta 1994 vuoteen 2008 ja on siitä lähtien ilmestynyt verkkolehtenä. Paperilehti ilmestyi kuusi kertaa vuodessa, kun taas nykyinen verkkolehti päivittyy jatkuvasti. Jazzrytmit-paperilehti oli ilmoituksensa mukaan Pohjoismaiden suurilevikkisin jazzlehti, ja Kulttuuri-, mielipide- ja tiedelehtien liitto Kultti ry:n jäsen.
Jazzrytmien päätoimittaja on Harri Aavaharju. Lehden julkaisija Suomen PerinneJazz ry.
Historia

Jazzrytmit syntyi vuonna 1994, kun Suomen Jazzliiton hallitus päätti, että Helsingissä pidettävään Jazzjamboree-tapahtumaan tehtäisiin oma lehti. Lehden toimittamisen otti vastuulleen Osku Rajala, joka oli aiemmin ollut tekemässä Jazzavo-yhdistyksen jäsenlehteä. Jazzrytmit -lehteä oli alun perin tarkoitus tehdä vain yksi numero, mutta sitä päätettiin kuitenkin jatkaa ja liittää siihen Jazzliiton jäsenlehti Jazz'It. Tämän jälkeen Jazzrytmit jaettiin jokaiselle Jazzliiton jäsenelle. Jazzliitto kuitenkin irtisanoi yhteistyönsä Jazzrytmien kanssa sisällöllisten erimielisyyksien vuoksi.
Aiheesta muualla

Jazzrytmien verkkosivut
Jeldos Smetov

| Mitalit | Mitalit | Mitalit |  |
| --- | --- | --- | --- |
|  Jeldos Smetov  |  Jeldos Smetov  |  Jeldos Smetov  |  |
Maa:  Kazakstan
Miesten judo
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | -60 kg |  |
|  Hopeaa | Rio de Janeiro 2016 | -60 kg |  |
|  Pronssia | Tokio 2020 | -60 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Astana 2015 | -60 kg |  |
|  Pronssia | Tokio 2019 | -60 kg |  |
|  Pronssia | Taškent 2022 | -60 kg |  |
| Aasian kisat  | Aasian kisat  | Aasian kisat  |  |
|  Kultaa | Incheon 2014 | -60 kg |  |
|  Hopeaa | Incheon 2014 | joukkue |  |
| Aasian-mestaruuskilpailut   | Aasian-mestaruuskilpailut   | Aasian-mestaruuskilpailut   |  |
|  Kultaa | Taškent 2016 | -60 kg |  |
|  Pronssia | Bangkok 2013 | -60 kg |  |
Jeldos Bakytbajuly Smetov (kaz. Елдос Бақытбайұлы Сметов, s. 9. syyskuuta 1992 Taraz) on kazakstanilainen judon maailmanmestari ja olympiavoittaja. Smetov kilpailee alle 60-kiloisten sarjassa.
Smetov voitti maailmanmestaruuden kotiyleisönsä edessä vuonna 2015. Pariisin olympialaisissa 2024 hän voitti olympiakultaa. Lisäksi hän sai hopeaa Rio de Janeiron olympialaisissa 2016 ja pronssia vuonna 2021 järjestetyissä Tokion olympialaisissa. MM-pronssia hän saavutti Tokiossa 2019 ja Taškentissa 2022. Lisäksi hän on ollut MM-kilpqiluissa viides 2024 sekä seitsemäs 2013 ja Taškentissa 2017.
Aasian kisoista Incheonista 2014 hän voitti kultaa 60-kiloisista ja sai hopeaa joukkuekilpailusta. Smetovilla on myös yksi kulta ja yksi pronssi Aasian-mestaruuskilpailuissa. Vuonna 2010 hän voitti alle 20-vuotiaiden maailman- ja Aasian-mestaruuden 55-kiloisissa ja sai 2011 saman ikäluokan MM-pronssia 60-kiloisissa.
Sotilaiden MM-kilpailuista Smetovilla on yksi hopea vuodelta 2011. Hän on saavuttanut IJF World Tourin kilpailuissa seitsemän turnausvoittoa, viisi kakkossijaa ja neljä kolmossijaa. Maailmancupeissa / Continental Open -kilpailuissa hänellä on kaksi voittoa ja yksi kakkossija.
Jean Pépin

Jean Pépin (30. maaliskuuta 1924 – 10. syyskuuta 2005) oli ranskalainen filosofi, joka oli erikoistunut antiikin filosofian historiaan. Hänen työllään on ollut suuri vaikutus erityisesti uusplatonismin tutkimuksen alalla.
Elämä ja ura

Pépin opiskeli filosofiaa ja teologiaa Toulousessa vuosina 1942–1948. Vuonna 1950 hän pääsi Centre national de la recherche scientifique'iin (CNRS), jossa hän osallistui myöhäsantiikin ja varhaiskeskiajan ajattelun tutkimustyöhön vuoteen 1986 saakka. Samaan aikaan hän opetti vuodesta 1963 École pratique des hautes études'ssa (IVe section: Sciences historiques et philologiques).
Teoksia

Mythe et allégorie (1958)
Les Deux approches du christianisme (1961)
Théologie cosmique et théologie chrétienne ("Bibliothèque de philosophie contemporaine", 1964)
Dante et la tradition de l'allégorie (Librairie philosophique J. Vrin, 1970)
Idées grecques sur l'homme et sur Dieu (1971)
Saint Augustin et la dialectique (1976)
Études sur les lectures philosophiques de saint Augustin (1977)
De la philosophie ancienne à la théologie patristique (1986)
Proclus lecteur et interprète des anciens (toim., 1987)
La Tradition de l'allégorie de Philon d'Alexandrie à Dante (1987)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Jean Pépin (philosophe)
Käännös suomeksi
Jason Day

| Jason Day |
| --- | --- |

Henkilötiedot
Syntynyt: 12. marraskuuta 1987 (ikä 36) Beaudesert, Queensland, Australia
Kansalaisuus:   Australia
Puoliso:  Ellie Harvey (2009-)
Lapset:  2
Golfaaja
Lempinimi:  J.D, Jaydee
Pituus:  1,82 m
Paino:  75 kg
Pelaajaura
Tuli ammattilaiseksi:  2006
Tämänhetkiset kiertueet:  PGA Tour PGA Tour of Australasia
Ammattilaisvoitot:  14
Voittojen lukumäärät kiertueittain
PGA Tour:  9
European Tour:  2
Muut:  5
Parhaat sijoitukset major-turnauksissa
The Masters Tournament:  T2: 2011
U.S. Open:  2./T2: 2011, 2013
The Open Championship:  T4: 2015
PGA Championship:  voitto: 2015
Aiheesta muualla
PGA
Official World Golf Ranking
Jason Day (s. 12. marraskuuta 1987 Beaudesert, Queensland) on australialainen ammattilaisgolfaaja. Day nousi maailman rankinglistan kärkeen ensi kertaa syyskuussa 2015. Day on kilpaillut PGA Tourilla vuodesta 2006 asti.
Vuonna 2015 hän saavutti ensimmäisen major-turnausvoiton ollen ykkönen PGA Championshipissä. The Masters Tournamentissä ja Yhdysvaltain avoimissa Day on sijoittunut parhaimmillaan toiseksi.
Jalkaväkirykmentti 57 (jatkosota)

Jalkaväkirykmentti 57 (JR 57) oli Suomen maavoimien jatkosodan alussa vuonna 1941 Pohjois-Satakunnan perustama jalkaväkirykmentti, joka kuului 15. divisioonaan.
Perustaminen

Esikunta ja esikuntakomppania perustettiin Virroilla
I pataljoona (I/JR 57) perustettiin Virroilla
II pataljoona (II/JR 57) perustettiin Parkanossa
III pataljoona (III/JR 57) perustettiin Ikaalisissa
13. komppania eli kranaatinheitinkomppania (13./JR 57) perustettiin Kankaanpäässä
14. komppania eli tykkikomppania (14./JR 57) perustettiin Kankaanpäässä
kolonna (Kol./JR 57) perustettiin Virroilla
Rykmentti oli miesmäärällisesti lähes määrävahvuinen, mutta siltä puuttuivat lähes 100% panssarintorjuntakivääreistä, myös polkupyöriä ja kranaatinheittimiä puuttui runsaasti.
Keskittäminen

Rykmentin pääosat saapuivat 23 - 24. kesäkuuta 1941 Särkisalmen asemalle.
Lakkauttaminen

Rykmentin pääosat oli kotiutettu 12. marraskuuta 1944 Torsansalossa.
Komentaja

Rykmentinkomentajina olivat:
Eversti Yrjö Valkama 17.6.1941 - 13.8.1944
Eversti Guy Elie Arto 13.8.-1944 - 22.11.1944
Jean Testu de Mauroy

Jean Testy de Mauroy (1626 Pariisi? – tammikuu 1706 Pariisi) oli ranskalainen kirkonmies ja kirjailija. Hän oli myös Ranskan akatemian jäsen.
Testu de Mauroy oli Ranskan kuninkaan Ludvig XIV veljen, Orléansin herttuan Philippen eli Monsieur'n, tyttärien kotiopettaja. Hänet tunnetaan myös teoksesta Doctrine de la raison, ou l'Honnesteté des mœurs selon les maximes de Sénèque, réduite en entretiens, joka ilmestyi vuonna 1666. Orléansin herttua suositteli häntä Ranskan akatemian äänestykseen, ja hänestä tuli akatemian jäsen. Hän tuli aiemmin akatemian puheenjohtajana toimineen Jean-Jacques de Mesmes'n tilalle 6. helmikuuta 1689. Hänet vastaanotti 8. maaliskuuta samana vuonna akatemian jäseneksi Jean Barbier d'Aucour. Hän itse taas otti Akatemian jäsenenä vastaan Philippe Goibaud-Dubois'n.
Aiheesta muualla

Ranskan akatemian elämäkertatiedot (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Jean-Jacques de Mesmes | Ranskan akatemian jäsen  Tuoli 4 1689–1706 | Seuraaja: Camille Le Tellier de Louvois |
Jan Kaminski

Jan Bronislavovitš Kaminski (ven. Ян Брониславович Каминский, s. 28. heinäkuuta 1971 Penza) on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekkoilun kunniagalleriaan vuonna 1993.
Aktiiviurallaan, vuosina 1987–1999 Kaminski pelasi Dynamo Moskovassa, Dizel Penzassa, Winnipeg Jetsissä, New York Islandersissä, vuosina 1994–2005 toiminnassa olleessa Utah Grizzliesissä, jonka nimen nykyinen samanniminen seura myöhemmin otti itselleen, Fribourg-Gottéron'ssa ja Rauman Lukossa.
Nykyään hän asuu Kennesaw'ssa, Yhdysvalloissa, missä opettaa jääkiekkoa nuorille.
Jean Terrasson

Jean Terrasson (1670 Lyon - 15 syyskuuta 1750 Pariisi) oli filosofian ja latinan professori Collège royalissa. Hänet tunnettiin myös arvonimillä Abbeé Terrasson ja L'abbeé Terrasson. Terrasson oli Ranskan akatemian jäsen vuodesta 1732.
Pääteokset

Dissertation critique sur L'Iliade d'Homère, où, à l'occasion de ce poème, on cherche les règles d'une poétique fondée sur la raison et sur les exemples des anciens et des modernes (1715). Réédition : 1971.
Addition a la dissertation critique sur l'Iliade d'Homère, pour servir de réponse à la préface de Monsieur Dacier sur le nouveau Manuel d'Épictète (1716)
Lettre écrite à M*** sur le nouveau systeme des finances, & particulierement sur le remboursement des rentes constituées (1720)
Sethos, histoire, ou Vie tirée des monumens, anecdotes de l'ancienne Égypte, traduite d'un manuscrit grec (1731)
Histoire universelle de Diodore de Sicile, traduite en françois par M. l'abbé Terrasson (1737–44)
L'Académie des Dames ou les Sept Entretiens galants d'Aloisia, traduits de Meursius (1750)
La Philosophie applicable à tous les objets de l'esprit et de la raison, ouvrage en réflexions détachées (1754)
Ivan Bahrjanyi

| Ivan Bahrjanyi |
| --- | --- |
 Ivan Bahrjanyin kuva ukrainalaisessa kolikossa.
Henkilötiedot
Syntynyt: 1907 Kuzemyn, Oh’tyrkan piiri, Sumyn alue
Kuollut: 1963 (55–56 vuotta) St. Blasien Sanatorium, Schwarzwald, Länsi-Saksa
Ammatti:  kirjailija
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Ivan Bahrjanyi, oikea nimi Ivan Lozovjahyn, (1907 Kuzemyn, Oh’tyrkan piiri, Sumyn alue – 25. elokuuta 1963 St. Blasien Sanatorium, Schwarzwald, Länsi-Saksa) oli ukrainalainen kirjailija ja poliittinen aktivisti. Hänen elämänsä tärkeä vaihe oli 1941–1945, siitä alkaen kun Saksa miehitti Ukrainan siihen asti kun hän pakeni Länsi-Eurooppaan 1945. Hän oli sinä aikana mukana Ukrainan vastarintaliikkeessä, ja hänestä tuli Ukrainan vapautusneuvoston (UHVR) jäsen.
Bahrjanyi syntyi pienessä itäukrainalaisessa kylässä. Hänen koulutuksensa oli satunnaista ensimmäisen maailmansodan ja vallankumouksen aikana ja vielä sen jälkeisinäkin vuosina. Hän opiskeli jonkin aikaa Kiovan taideoppilaitoksessa mutta alkoi 1926 julkaista runoja lehdissä. Ensimmäisen runokokoelmansa hän sai julki 1927. Kiovassa vaikutti tuolloin nuorten kirjailijoiden yhdistys MARS. GPU pidätti hänet 1932, ja hän sai viiden vuoden pakkotyöleirituomion Kaukoitään, josta hän kuitenkin pakeni 1936. Hän kävi Ukrainassa 1938 ja joutui taas vangituksi. Hän pääsi vapaaksi, kun salaisen poliisin johtaja Nikolai Ježov joutui eroamaan, mutta Ohtyrkassa asuessaan hän oli poliisin valvonnassa. Hän työskenteli maalarina.
Saksalaismiehityksen aikana 1941 Bahrjanyi muutti Harkovaan. Hän oli yhteydessä saksalaisvastaisen maanalaisen järjestön OUN:n kanssa ja toimi paikallisena propagandapäällikkönä. Rintaman siirtyessä länteen hän muutti Länsi-Ukrainaan, jatkoi maanalaista toimintaa ja oli yhteydessä Ukrainan kansannousuarmeijaan (UPA). Hän julkaisi siellä seikkailuromaanin Zvirolovy, josta lukijat pitivät ja jota kriitikotkin kiittivät. Hän liittyi UHVR:n jäseneksi ja muutti sen ulkomaansihteeristön mukana ulkomaille. Hän laati paljon kirjallista aineistoa maanalaista toimintaa varten, mikä on ilmennyt hänen Dmytro Dontsovia vastaan kirjoittamastaan poleemisesta kirjoituksesta.
Bahrjanyi jatkoi ulkomailla sekä kirjoittamista että poliittista toimintaa. Erottuaan OUN:sta hän liittyi Ukrainan vallankumoukselliseen demokraattiseen puolueeseen ja nousi sen johtoon, ja muutaman vuoden kuluttua hän oli uudistuneen Ukrainan kansantasavallan (UNR) pakolaishallituksen toiminnassa, vuodesta 1954 puheenjohtajana. Hänen tuolloin kirjoittamastaan laajasta tuotannosta tärkein oli poliisiterroria ja vankiloita Stalinin vainojen aikana käsittelevä romaani “Hetsymanskyi sad”.
Bahrjanyin maanalaisen toiminnan vuosista on hyvin vähän tietoa, sillä hän ei itse eivätkä tutkijatkaan ole kirjoittaneet noista vuosista. Syynä saattaa olla Bahrjanyin ero OUN:stä ja useat kiistat puolueen muiden jäsenten kanssa.
Aiheesta muualla

Kuvia tai muita tiedostoja aiheesta Ivan Bahrjanyi Wikimedia Commonsissa
Jean Rabe

| Jean Rabe> Henkilötiedot |
| --- | --- |
Syntynyt: 19. kesäkuuta 1957 
Kansalaisuus:  Yhdysvallat
Kirjailija
Tyylilajit:  fantasia
Aiheet:  Dragonlance, Forgotten Realms
Esikoisteos:  Red Magic (1991)
Aiheesta muualla
Kotisivut
Löydä lisää kirjailijoitaKirjallisuuden teemasivulta
Jean Rabe on yhdysvaltalainen kirjailija.
Teokset

Dragonlance: Viides aika:
Lohikäärmeiden aika (The Dawning of a New Age, 1996)
Kuilu avautuu (The Eve of the Maelstrom, 1998)
Myrsky nousee (The Day of the Tempest, 1997)
Dhamon-saaga:
Vedenpaisumus (Downfall, 2000)
Petos (Betrayal, 2001)
Pelastus (Redemption, 2003)
Age of Mortals -sarja (suomennoksessa osa Dhamon-saagaa):
Kuoleman järvi (The Lake of Death, 2004)
Dragonlance:
Maquesta Kar-Thon (1995, yhdessä Tina Danielin kanssa)
Dragonlance: Bridges of Time:
The Silver Stair (1999)
Forgotten Realms: The Harpers:
Red Magic (1991)
Endless Quest:
Secret of the Djinn (1994)
Night of the Tiger (1995)
Finest Trilogy:
The Finest Creation (2004)
The Finest Choice (2005)
Shadowrun:
Aftershocks (2006, yhdessä John Helfersin kanssa)
Dragonlance: Stonetellers
Kapina (The Rebellion, 2007)
Kuoleman tie (Death March)
Aiheesta muualla

Kotisivut (englanniksi)
Jazzlaulaja

| Jazzlaulaja> The Jazz Singer |
| --- | --- |

Ohjaaja:  Alan Crosland
Käsikirjoittaja:  Alfred A. Cohn
Perustuu:  Samson Raphaelsonin Day of Atonement näytelmään.
Tuottaja:  Darryl F. Zanuck
Säveltäjä:   Louis Silvers  James V. Monaco 
Kuvaaja:  Hal Mohr
Leikkaaja:  Harold McCord
Pääosat:   Al Jolson  May McAvoy  Warner Oland  Yossele Rosenblatt 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  Yhdysvallat 6. lokakuuta 1927
Kesto:  89 min
Alkuperäiskieli:  englanti
Budjetti:  422 000 dollaria
Tuotto:  3 900 000 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Jazzlaulaja (The Jazz Singer) on Alan Croslandin ohjaama vuonna 1927 valmistunut yhdysvaltalainen musiikkielokuva, joka oli ensimmäinen pitkäelokuva jossa oli synkronoitu ääniraita joka sisälsi puhetta. Elokuvassa pääroolia näytteli Al Jolson. Elokuvasta tehtiin uusintaversio vuonna 1980, The Jazz Singer – tie tähtiin, jonka ohjasi Richard Fleischer.
Tekniikka

Elokuva on toteutettu Vitaphone-levyäänijärjestelmällä, jolla oli ennen tätä elokuvaa tehty noin 200 lyhytelokuvaa. Siinä ääni soitettiin äänilevyltä, vahvistettiin sähköisesti ja synkronoitiin kuvan kanssa. AT&T kehitti suurimman osan tekniikasta, mutta se ei saanut myytyä sitä elokuvateollisuudelle. Warner Bros. joka tuolloin oli pieni elokuvastudio, oli siitä kiinnostunut, ja Jazzlaulajan taloudellinen menestys teki elokuvastudiosta suuren. Vuotta aiemmin studio oli julkaissut Don Juan -elokuvan, jossa myös käytettiin Vitaphone-järjestelmää, mutta elokuvassa ei ollut puhetta, vaan pelkkää musiikkia New Yorkin filharmonikkojen esittämänä.
Jazzlaulaja -elokuva sai erikoispalkinnon ensimmäisessä Oscar-gaalassa.